# Marco Mezquida

Marco Mezquida (Maó, 11 de març de 1987) és un pianista menorquí, especialitzat en improvisació. Fa una combinació de músiques diverses de manera natural gràcies al seu bagatge en la música clàssica i contemporània, la música popular, el jazz, el free, el pop i el flamenc. Té fins a la data actual (2023) més de cinquanta discos a trenta països.

## Biografia

De Maó, fill de dos professors d'escola. Als set anys va començar a estudiar piano a l'escola Municipal de Maó, on fins als divuit es va formar en piano clàssic amb Isabel Fèlix, piano modern amb Suso González i orgue d'església amb Tomé Olives. Anys més tard, l'any 2009, es va llicenciar de piano jazz per l'Escola Superior de Música de Catalunya (ESMUC), on va estudiar amb mestres com Agustí Fernández, Lluis Vidal, Albert Bover, Juan de la Rubia i Luca Chiantore.
Des de llavors, ha tocat als principals Festivals Internacionals de Jazz arreu del món (Vitòria, Vienne, Vilnius, Londres, Cannes, Brussel·les, Düsseldorf, Barcelona, Reus, Menorca, Terrassa, Madrid, Grenoble, Kanazawa (Japó), Jazz au Chellah (Marroc), Orleans, Vic, Granollers, Xàbia, Jarasum (Korea del Sud), San Javier a Múrcia…), ha actuat en clubs emblemàtics com l'A Trane de Berlín, Unterfarht de Múnic, Bimhuis d'Amsterdam, Porgy and Bess de Viena, JKF de Sant Petersburg, el Blue Train d'Osaka i és un habitual del Jamboree de Barcelona.
Els seus projectes principals són Marco Mezquida Ravel's Dreams (amb Aleix Tobias i Martín Meléndez), Chicuelo & Marco Mezquida, Marco Mezquida & Sílvia Pérez Cruz, Marco Mezquida Beethoven Collage (amb David Xirgu, Masa Kamaguchi i Pablo Selnik), MAP (amb Ramon Prats i Ernesto Aurignac), a més dels recitals a piano sol.
Actualment combina la seva carrera amb la docència. És professor de l'Escola Superior d'Estudis Musicals (ESEM) del Taller de Músics de Barcelona i de l'Escola Juan Pedro Carrero. A més, ha realitzat tallers, cursos i masterclasses a Menorca i la Universitat de Bogotà.

## Premis i reconeixements

El 2011 i el 2012 fou premiat Músic de l'Any per l'Associació de Músics de Jazz de Catalunya.
2015. Premio Altaveu. Festival Altaveu.
2018. Personaje Rellevant de la Vida Menorquina.
L'any 2020 va ser guardonat als Premis Ciutat de Barcelona.
2020. Premi Enderrock al Millor Disc Jazz 2020. Amb el disc Sílvia Pérez Cruz & Marco Mezquida Live in Tokyo.
L'any 2021 va obtenir el Premi Alícia, que atorga l'Acadèmia Catalana de la Música, a la millor producció discogràfica per al disc Talismán.
2022. BMW Jazz Award.

## Referències

* ↑ «Marco Mezquida en concierto. Festival de Jazz de Belgrado» (en castellà). Mireia Miralles. [Consulta: 8 octubre 2023].
* 1 2 «Biografia Marco Mezquida». [Consulta: 4 desembre 2019].
* ↑ «Jazz Círculo. Marco Mezquida. 04.11.22», 17-06-2022. [Consulta: 8 octubre 2023].
* ↑ «Entrevista / Artista del mes en HINVES PIANOS: Marco Mezquida», 10-11-2020. [Consulta: 7 octubre 2023].
* ↑ «El pianista Marco Mezquida inaugura el AI and Music S+T+ARTS Festival en L'Auditori» (en castellà). [Consulta: 27 octubre 2021].
* ↑ «Entrevistes i links». [Consulta: 4 desembre 2019].
* ↑ «Biografia Marco Mezquida». Arxivat de l'original el 2019-12-09. [Consulta: 4 desembre 2019].
* ↑ «Marco Mezquida». [Consulta: 7 octubre 2023].
* ↑ «Marco Mezquida - improvisacions i cançons», 2020. [Consulta: 7 octubre 2023].
* ↑ «Marco Mezquida improvisa al piano para celebrar el quinto cumpleaños de su debut en el Palau», 08-07-2020. [Consulta: 8 octubre 2023].
* ↑ «Betevé, Baró d'Evel y Chicuelo y Marco Mezquida, entre los Premis Ciutat de Barcelona» (en catalá). Europa Press Catalunya. [Consulta: 8 octubre 2023].
* ↑ «Sílvia Pérez Cruz ha estat guardonada pel Ministeri de Cultura». [Consulta: 8 octubre 2023].
* ↑ «Maria del Mar Bonet rep el premi Alícia 2021 per la seva «excel·lència creativa, interpretativa i professional»», 22-06-2021. Arxivat de l'original el 2021-06-22. [Consulta: 22 juny 2021].
* ↑ «Marco Mezquida». [Consulta: 8 octubre 2023].

## Enllaços externs

* Marco Mezquida - Lloc web oficial
* Entrevista al Diari Ara